stanford-oval/wikipedia huggingface dataset:
มูลนิธินวราชดำริอนุรักษ์ฝ่ายเหนือ
กิจกรรมของมูลนิธิ

ดำเนินงานอนุรักษ์ฟื้นฟู ส่งเสริมการศึกษา วิจัย และเผยแพร่ขนบธรรมเนียมประเพณีและวัฒนธรรมโบราณของฝ่ายเหนือ รวมทั้ง สนับสนุนการซ่อมแซมโบราณสถานและโบราณวัตถุ เช่น
จัดพิธีบายศรีทูลพระขวัญ ทูลเกล้าถวายการรับเสด็จพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ ตลอดจนพระราชอาคันตุกะ ซึ่งสืบทอดมาตั้งแต่ครั้งแรกในปี พ.ศ. 2501 จนถึงปี พ.ศ. 2547
จัดพิธีสักการะกู่เจ้าหลวงเชียงใหม่ ณ วัดสวนดอก อำเภอเมือง จังหวัดเชียงใหม่ เป็นประจำทุกปี
จัดทำเอกสารเผยแพร่พระราชกรณียกิจที่เกี่ยวข้องกับฝ่ายเหนือ เช่น หนังสือ “เจ้าพ่อหลวง” ซึ่งรวบรวมภาพพระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่เสด็จเยือนนครเชียงใหม่ตั้งแต่ปี พ.ศ. 2501–2544
จัดทำโครงการป้ายโบราณสถานและสถานที่สำคัญทางประวัติศาสตร์ในนครเชียงใหม่ เพื่อแสดงความจงรักภักดีและน้อมเกล้าน้อมกระหม่อมเป็นพระราชกุศล รวมถึงเพื่อส่งเสริมความรู้ความเข้าใจเกี่ยวกับประวัติศาสตร์ในนครเชียงใหม่ให้แก่ประชาชนและเยาวชน โดยได้สร้างป้ายโบราณสถานจำนวน 72 แห่ง ในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระชนมพรรษาครบ 6 รอบ 72 พรรษา ในปี พ.ศ. 2542
จัดทำหนังสือ “ขัตติยานีศรีล้านนา” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสที่ทรงมีพระชนมพรรษา ครบ 6 รอบ 72 พรรษา ในปี พ.ศ. 2547
จัดนิทรรศการเกี่ยวกับพระราชประวัติและการเสด็จเยือนเชียงใหม่ เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ในโอกาสที่ครองสิริราชสมบัติครบ 60 ปี ในปี พ.ศ. 2549 ณ หอศิลปวัฒนธรรมจังหวัดเชียงใหม่
จัดนิทรรศการเฉลิมพระเกียรติเรื่องบายศรีทูลพระขวัญ และจัดทำหนังสือ “บายศรีทูลพระขวัญ” ในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระชนมพรรษาครบ 80 พรรษา ในปี พ.ศ. 2550 ณ หอศิลปวัฒนธรรมจังหวัดเชียงใหม่ โดยเป็นนิทรรศการที่จัดแสดงถาวร
จัดพิธีบายศรีทูลพระขวัญ พระบาทสมเด็จพระวชิรเกล้าเจ้าอยู่หัว และสมเด็จพระนางเจ้า ฯ พระบรมราชินี เมื่อวันที่ 26 มกราคม 2568 เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ บริเวณลานพระบรมราชานุสาวรีย์สามกษัตริย์ อำเภอเมืองเชียงใหม่ จังหวัดเชียงใหม่
วรรณปิยะ ออมสินนพกุล

| วรรณปิยะ ออมสินนพกุล |
| --- | --- |
เกิด: 23 ตุลาคม พ.ศ. 2534 (33 ปี) วรรณปิยะ ออมสินนพกุล  อำเภอเมืองเลย จังหวัดเลย ประเทศไทย
ส่วนสูง: 1.70 เมตร (5 ฟุต 7 นิ้ว)
อาชีพ: นักแสดง นางแบบ
ปีที่แสดง: พ.ศ. 2555–ปัจจุบัน
ผลงานเด่น: นวลรัตน์ - เมียหลวง (2560)    อรอุมา - รองเท้านารี (2562)    เเพรทอง - ผมอาถรรพ์ (2563)    ศจี - โฉมโฉด (2565)    ฟารีดา (ฝ้าย) - ปาฏิหาริย์การเวลา (2566)    ก้อย - คฤหาสน์ผีปอบ (2566)
สังกัด: กันตนา (2558–2563)
วรรณปิยะ ออมสินนพกุล ชื่อเล่น กวาง ชื่ออื่น กวาง เดอะเฟซ (เกิด 23 ตุลาคม พ.ศ. 2534) เป็นนักแสดงและนางแบบชาวไทย เกิดที่จังหวัดเลย  และได้รับตำแหน่งรองชนะเลิศในรายการ เดอะเฟซไทยแลนด์ ซีซัน 2 ได้เซ็นสัญญาการเป็นนักแสดงให้กับบริษัทกันตนา ในปี พ.ศ. 2558
ประวัติ

วรรณปิยะเกิดวันที่ 23 ตุลาคม พ.ศ. 2534 ที่ตำบลนาอ้อ อำเภอเมืองเลย จังหวัดเลย เป็นบุตรของ นายกิติพัฒน์ ออมสินนพกุล และ นางลำไย พรหมศิริ สำเร็จศึกษาระดับประถมศึกษาที่โรงเรียนเมืองเลย อำเภอเมืองเลย จังหวัดเลย ศึกษาระดับมัธยมศึกษาตอนต้นที่ โรงเรียนเลยพิทยาคม อำเภอเมืองเลย จังหวัดเลย สำเร็จการศึกษาในระดับมัธยมศึกษาตอนปลายที่ โรงเรียนขอนแก่นวิทยายน และระดับปริญญาตรีจาก มหาวิทยาลัยขอนแก่น คณะมนุษยศาสตร์และสังคมศาสตร์ เอกภาษาจีน เมื่อวันจันทร์ที่ 1 ธันวาคม พ.ศ. 2557
ในปี พ.ศ. 2558 วรรณปิยะได้เข้าร่วมแข่งขันในรายการ เดอะเฟซไทยแลนด์ ซีซัน 2   โดยได้ผ่านเข้ารอบ 15 คน เป็นลูกทีมของเมนเทอร์ คริส หอวัง และได้รับตำแหน่งรองชนะเลิศ ได้เซ็นสัญญากับ กันตนา ใน พ.ศ. 2559
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2555 | ภูผาแพรไหม | นางพยาบาล | ช่อง 3 |
| 2555 | แววมยุรา | เลขาเอกรินทร์ | ช่อง 3 |
| 2560 | ที่หนี้มีรัก | เอมมี่ | ช่อง 3 |
| 2560 | เมียหลวง | นวลรัตน์ (นวล) | ช่อง 3 |
| 2561 | ชั่วโมงต้องมนต์ | เจนนี่ (รับเชิญ) | ช่อง 3 |
| 2561 | My Hero วีรบุรุษสุดที่รัก   มนตราลายหงส์ | จันทิมา สินแก้ว (จันทร์) | ช่อง 3 |
| 2561 | นางบาป | ภาพิมล (กิ๊ฟ) (ปัจจุบัน) / คุณกำไล (อดีต) | ช่อง 3 |
| 2563 | ผมอาถรรพ์ | แพรทอง | ช่อง 3 |
| 2563 | เพลิงภริยา | สุอารีย์ | ช่อง 8 |
| 2564 | นาบี ฉันจะไม่รักเธอ | จูจู | จีเอ็มเอ็ม 25 |
| 2565 | โฉมโฉด | ศจี | ช่องวัน 31 |
| 2566 | ปาฏิหาริย์กาลเวลา | ฟารีดา สุขแสงสกุล (ฝ้าย) | พีพีทีวี |
| 2567 | เจ้าพ่อ | มุกดา | ช่อง 8 |
ผลงาน > ภาพยนตร์

| พ> ศ. | เรื่อง | บทบาท |
| --- | --- | --- |
| 2562 | แช่ง | ลันตา |
| 2565 | Bao Pi Long | อลิซ |
| 2565 | ๑๐๐ ขา | แคท |
| 2566 | คฤหาสน์ผีปอป | ก้อย |
ผลงาน > ซีรีส์

| พ> ศ. | เรื่อง | บทบาท |
| --- | --- | --- |
| 2557 | ฮอร์โมนส์ วัยว้าวุ่น ซีซัน 2 | พี่กวาง (รับเชิญ) |
| 2561 | Club Friday the Series 10 รักนอกใจ | ฟิน |
| 2563 |  Club Friday the Series 12 รักซ่อนเร้น | มันนี่  |
| 2563 | ต้นหนชลธี | ใบพาย |
| 2567 | Pretty ล้วง เล่ห์ ร้าย | ครัวซองต์ |
| 2568 | The idol Game เกมไอดอล ล้มตัวเเม่ | หมอหวาน |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2558 | รังเกียจไปแล้ว | วิด ไฮเปอร์ อาร์ สยาม |
| 2559 | ก็เท่านั้น | The Normal Sexcond |
| 2559 | Sad Song | Part Time Musicians |
| 2559 | ภาพติดตา | แบล็ก แจ็ค |
| 2561 | Say yes | Double P |
ผลงาน > รายการโทรทัศน์

| ปี | เรื่อง | เครือข่าย | หมายเหตุ | อ้างอิง |
| --- | --- | --- | --- | --- |
| 2563 | We Got Married Thailand  | ทรูไอดี | คู่กับ วิศรุต หิมรัตน์ |  |
ผลงาน > ผลงานอื่นๆ

ผู้ประกาศเข้ารายการ ทางสถานีโทรทัศน์สีกองทัพบกช่อง 7 ในปี พ.ศ. 2557
ผ่านเข้ารอบ 10 คนสุดท้าย ในเวทีการประกวด  ไทยซุปเปอร์โมเดลคอนเทสต์ 2012 และได้รับตำแหน่งโฟโตจีนิค โมเดล
รางวัลที่ได้รับ

| ปี พ> ศ. | รายการประกวด | รางวัลที่ได้รับ |
| --- | --- | --- |
| 2555 | Thai Supermodel Contest 2012  | ผ่านเข้ารอบ 10 คนสุดท้าย และได้รับตำแหน่ง Photogenic Model 2012 |
| 2559 | เดอะเฟซไทยแลนด์ ซีซัน 2 | รองชนะเลิศ |
แหล่งข้อมูลอื่น

เฟซบุ๊ก Gwang Wanpiya Fanpage
https://twitter.com/gwangoamsinn ทวิตเตอร์ Gwangoamsinnofficial
https://www.instagram.com/gwangoamsinn/ อินสตาแกรม gwangoamsinn
http://www.dailynews.co.th/entertainment/376472 'กวาง' เป็นที่หนึ่งในแบบตัวเอง ชีวิตไม่ได้จบตามการแข่งขัน
https://www.youtube.com/watch?v=L8Hg--9JBsE รถโรงเรียน | กวาง วรรณปิยะ [EP.77]
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
ภัสธรากรณ์ บุษราคัมวดี

| ภัสธรากรณ์ บุษราคัมวดี |
| --- | --- |

เกิด: 18 สิงหาคม พ.ศ. 2538 (29 ปี) กรุงเทพมหานคร ประเทศไทย
ชื่ออื่น: ซีซีน
การศึกษา: มหาวิทยาลัยศรีนครินทรวิโรฒ
อาชีพ:  นักแสดง  ยูทูบเบอร์ 
ปีปฏิบัติงาน: พ.ศ. 2559–ปัจจุบัน
ตัวแทน: ช่อง 3 (2559–ปัจจุบัน)
ส่วนสูง: 169 cm (5 ft 6 1⁄2 in)
ครอบครัว: ญาณกวี บุษราคัมวดี​ (น้องชาย)​
ข้อมูลยูทูบ
ช่อง: CCine Channel
ปีปฏิบัติงาน: พ.ศ. 2557–ปัจจุบัน
ประเภท:  เพลง​  วิดีโอบล็อก 
จำนวนผู้ติดตาม: 1.37 หมื่น
 
ภัสธรากรณ์ บุษราคัมวดี (เกิด 18 สิงหาคม พ.ศ. 2538) ชื่อเล่น ซีซีน เป็นนักแสดงหญิงชาวไทยเชื้อสายจีน สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "แม่แก้ว" จากละครเรื่อง พรหมลิขิต และบทบาท "ลิสา" จากละครเรื่อง ​ดุจอัปสร​
ประวัติ

ภัสธรากรณ์ บุษราคัมวดี มีชื่อเล่นว่า ซีน เกิดเมื่อวันศุกร์ที่ 18 สิงหาคม พ.ศ. 2538 เป็นบุตรสาวคนโตในบรรดาพี่น้อง 3 คน และเป็นพี่สาวของ เจฟ ญาณกวี บุษราคัมวดี​ หรือ (มิค บ้านนี้มีรัก)​ สำเร็จ​การศึกษาระดับมัธยมศึกษาจาก โรงเรียนสตรีศรีสุริโยทัย และสำเร็จการศึกษา​ระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ (เอกการแสดงและกำกับการแสดง)​ โดยได้รับ (เกียรตินิยมอันดับ 1)​ เมื่อปี พ.ศ. 2559
ภัสธรากรณ์เข้าสู่วงการโดยมีผลงานชิ้นแรกคือภาพยนตร์เรื่อง เลิฟเซเฮ อยากเซย์ว่ารักเธอ ที่ออกฉายเมื่อวันพฤหัสบดีที่ 3 มีนาคม พ.ศ. 2559 ตามด้วยละครเรื่องแรกคือเรื่อง วัยแสบสาแหรกขาด ที่ออกอากาศทางช่อง 3 หลังจากนั้นจึงมีผลงานละครเรื่อยมาโดยทั้งหมดเป็นละครที่ออกอากาศทางช่อง 3​
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2559 | วัยแสบสาแหรกขาด​ | ปุญญวีย์ บุษราคัมวดี (ปุ่น) |
| 2560 | ที่หนี้มีรัก | เมษยา แจ่มเสมอ (เมย์) |
| 2560 | สายลับจับแอ๊บ | แพรพิณ |
| 2562 | ตุ๊กตาผี | ระวิวรรณ |
| 2562 | วัยแสบสาแหรกขาดโครงการ 2 | ปุญญวีย์ บุษราคัมวดี (ปุ่น) (รับเชิญ)​ |
| 2563 | ซ่อนเงารัก | ดุจดาว เจริญดำรงกิจ (ดาว) |
| 2563 | พยากรณ์ซ่อนรัก | เจลกา |
| 2563 | ความทรงจำสีจาง | ชมชนก |
| 2564 | เมียจำเป็น | จิ๋ว |
| 2564 | บาปอยุติธรรม | ศศิ |
| 2565 | เกมปรารถนา | ณอร ธีรกิจกานต์กุล (อร) |
| 2565 | คุณหมีปาฏิหาริย์ | มิตรภาพ ก็แค่ชื่อถนน (นามปากกา) (รับเชิญ) |
| 2565 | มามี๊ที่รัก | วาดฝัน (รับเชิญ) |
| 2565 | อ้อมฟ้าโอบดิน | น้ำชา |
| 2566 | 18 มงกุฎสะดุดเลิฟ | นกน้อย |
| 2566 | มาตาลดา | พลอย (รับเชิญ) |
| 2566 | พรหมลิขิต | แม่แก้ว |
| 2567 | ดวงใจเทวพรหม ตอน ดุจอัปสร | ชาลิสา วณิชย์มั่นคง (ลิสา) |
| 2567 | ตอน พรชีวัน | ชาลิสา วณิชย์มั่นคง (ลิสา) |
| 2568 | แม่เลี้ยง | ณิชมน |
| 2568 | โทษฐานที่รักเธอ |  |
| 2568 | เงิน งาน ความรัก | โบนัส |
| 2568 | ก็รักมันปักใจ |  |
ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> พ.ศ. | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2565 | พยัคฆ์ร้ายซ่อนลาย | อะรุ​ | ปิดกล้องตั้งแต่ปี 2565 |  |  |
ผลงาน > ซีรีส์

| ปี | เรื่อง | บทบาท | ออกอากาศ |
| --- | --- | --- | --- |
| 2565 | เสน่หาสตอรี่ ซีซัน 4  ถนนสายเสน่หา | สายบัว | AIS PLAY |
ผลงาน > ภาพยนตร์

| ปี | เรื่อง | บทบาท | ค่ายผลิต |
| --- | --- | --- | --- |
| 2559 | เลิฟเซเฮ..อยากเซย์ว่ารักเธอ  (Love Say Hey) | หมวย | มั่งมีโปรดักชั่นส์ |
ผลงาน > แฟนมีตติ้ง​

พรหมลิขิต Fanmeet​ing จะชาตินี้ชาติไหนหัวใจคือเธอ
การประกวดเพลงยูโรวิชันปี 2022

| การประกวดเพลงยูโรวิชัน 2022 |
| --- | --- |
มนต์เสน่ห์แห่งเสียงเพลง (The Sound of Beauty)
   การแสดงในรอบรองชนะเลิศของกาลุช ผู้ชนะการประกวด
วันและเวลา
รอบรองชนะเลิศรอบที่ 1: 10 พฤษภาคม ค.ศ. 2022
รอบรองชนะเลิศรอบที่ 2: 12 พฤษภาคม ค.ศ. 2022
รอบชิงชนะเลิศ: 14 พฤษภาคม ค.ศ. 2022
เจ้าภาพ
สถานที่จัดงาน: ปาลาโอลิมปิโก ตูริน อิตาลี
พิธีกร: Alessandro Cattelan Laura Pausini ไมกา
ผู้บริหารระดับสูง: มัตติน เอิสเตอดอล
สถานีโทรทัศน์เจ้าภาพ: สถานีวิทยุโทรทัศน์แห่งชาติอิตาลี (ไร)
ประเทศที่เข้าร่วม
จำนวนประเทศที่เข้าร่วม: 40
ประเทศที่กลับมาเข้าร่วมอีกครั้ง:  อาร์มีเนีย  มอนเตเนโกร
ประเทศที่ถอนตัว/ไม่กลับมาเข้าร่วม:  รัสเซีย
 แผนที่ประเทศที่เข้าร่วม    ประเทศที่เข้ารอบชิงชนะเลิศ   ประเทศที่ตกรอบรองชนะเลิศ   ประเทศที่เคยเข้าร่วมในอดีตแต่ไม่เข้าร่วมในปี 2022 
การลงคะแนน
เพลงชนะเลิศ:  ยูเครน สแตฟานียา
2021 ← การประกวดเพลงยูโรวิชัน → 2023
การประกวดเพลงยูโรวิชันปี 2022 เป็นการประกวดเพลงซึ่งจัดขึ้นที่เมืองตูริน ประเทศอิตาลี ซึ่งดำเนินการโดยสหภาพการแพร่สัญญาณวิทยุและโทรทัศน์แห่งยุโรป มีประเทศที่เข้าร่วมทั้งหมด 40 ประเทศ แข่งขันรอบคัดเลือกในวันที่ 10 และ 12 พฤษภาคม ค.ศ. 2022 และรอบชิงชนะเลิศในวันที่ 14 พฤษภาคม ค.ศ. 2022 โดยเป็นการจัดประกวดครั้งที่สามของอิตาลี ต่อจากการประกวดในปี 1965 ที่นาโปลี และการประกวดปี 1991 ที่โรม
ในวันที่ 25 กุมภาพันธ์ ค.ศ. 2022 หลังจากเผชิญแรงกดดันจากองค์กรสมาชิกและผู้เข้าร่วมประกวดบางส่วน สหภาพการแพร่สัญญาณวิทยุและโทรทัศน์แห่งยุโรป ได้ประกาศว่าจะไม่มีตัวแทนจากประเทศรัสเซียเข้าร่วมประกวดในครั้งนี้ ซึ่งเป็นผลสืบเนื่องจากการรุกรานยูเครน โดยตอนหนึ่งของแถลงการณ์สหภาพฯ กล่าวว่า "ท่ามกลางสถานการณ์วิกฤติร้ายแรงอย่างไม่เคยเป็นมาก่อนของยูเครน การมีรัสเซียร่วมการแข่งขันในปีนี้ด้วย อาจทำลายทั้งความเชื่อมั่นขององค์กรสมาชิก และชื่อเสียงของการประกวดที่มีมาอย่างยาวนาน" วันต่อมาหลังประกาศดังกล่าว สมาชิกของสหภาพฯ ที่มาจากประเทศรัสเซียทั้งหมด ซึ่งรวมถึงวีจีทีอาร์เค และเปอร์วีคานัล ได้ถอนตัวจากการเป็นสมาชิก
ประเทศผู้ชนะในการประกวดครั้งนี้คือ ยูเครน จากผลงานเพลง สแตฟานียา โดยกาลูชอร์แกสตรา ซึ่งเป็นเพลงอันประกอบด้วยท่อนแร็ป เพลงแรกที่ชนะการประกวด อีกทั้งได้รับคะแนนโหวตจากผู้ชม หรือเทเลโหวต สูงที่สุดในประวัติศาสตร์การประกวด คือ 439 คะแนน ซึ่งมีประเทศที่มีคะแนนดังกล่าวให้ยูเครน 12 คะแนนเต็ม จำนวน 28 ประเทศ
ผลการแข่งขันรอบชิงชนะเลิศ > สรุปภาพรวม

ผู้ชนะ
| ลำดับการแสดง | ประเทศ | ศิลปิน | เพลง | ภาษา | ลำดับคะแนน | คะแนน |
| --- | --- | --- | --- | --- | --- | --- |
| 01 |  เช็กเกีย | We Are Domi | "Lights Off" | อังกฤษ | 22 | 38 |
| 02 |  โรมาเนีย | Wrs | "Llámame" | อังกฤษ | 18 | 64 |
| 03 |  โปรตุเกส | Maro | "Saudade, saudade" | อังกฤษ, โปรตุเกส | 9 | 207 |
| 04 |  ฟินแลนด์ | The Rasmus | "Jezebel" | อังกฤษ | 21 | 38 |
| 05 |   สวิตเซอร์แลนด์ | Marius Bear | "Boys Do Cry" | อังกฤษ | 17 | 78 |
| 06 |  ฝรั่งเศส | Alvan and Ahez | "Fulenn" | เบรอตง | 24 | 17 |
| 07 |  นอร์เวย์ | Subwoolfer | "Give That Wolf a Banana" | อังกฤษ | 10 | 182 |
| 08 |  อาร์มีเนีย | Rosa Linn | "Snap" | อังกฤษ | 20 | 61 |
| 09 |  อิตาลี | Mahmood and Blanco | "Brividi" | อิตาลี | 6 | 268 |
| 10 |  สเปน | Chanel | "SloMo" | สเปน, อังกฤษ | 3 | 459 |
| 11 |  เนเธอร์แลนด์ | S10 | "De diepte" | ดัตช์ | 11 | 171 |
| 12 |  ยูเครน | Kalush Orchestra | "Stefania" (Стефанія) | ยูเครน | 1 | 631 |
| 13 |  เยอรมนี | Malik Harris | "Rockstars" | อังกฤษ | 25 | 6 |
| 14 |  ลิทัวเนีย | Monika Liu | "Sentimentai" | ลิทัวเนีย | 14 | 128 |
| 15 |  อาเซอร์ไบจาน | Nadir Rustamli | "Fade to Black" | อังกฤษ | 16 | 106 |
| 16 |  เบลเยียม | Jérémie Makiese | "Miss You" | อังกฤษ | 19 | 64 |
| 17 |  กรีซ | Amanda Georgiadi Tenfjord | "Die Together" | อังกฤษ | 8 | 215 |
| 18 |  ไอซ์แลนด์ | Systur | "Með hækkandi sól" | ไอซ์แลนด์ | 23 | 20 |
| 19 |  มอลโดวา | Zdob și Zdub and Advahov Brothers | "Trenulețul" | โรมาเนีย, อังกฤษ | 7 | 253 |
| 20 |  สวีเดน | Cornelia Jakobs | "Hold Me Closer" | อังกฤษ | 4 | 438 |
| 21 |  ออสเตรเลีย | Sheldon Riley | "Not the Same" | อังกฤษ | 15 | 125 |
| 22 |  บริเตนใหญ่ | Sam Ryder | "Space Man" | อังกฤษ | 2 | 466 |
| 23 |  โปแลนด์ | Ochman | "River" | อังกฤษ | 12 | 151 |
| 24 |  เซอร์เบีย | Konstrakta | "In corpore sano" | เซอร์เบีย, ละติน | 5 | 312 |
| 25 |  เอสโตเนีย | Stefan | "Hope" | อังกฤษ | 13 | 141 |
ผลการแข่งขันรอบชิงชนะเลิศ > จำแนกตามประเภทคะแนน

ผู้ชนะ
| ผลคะแนนแยกตามประเภท> ลำดับที่.ลำดับที่ | ผลคะแนนแยกตามประเภท> คะแนนรวม.ประเทศ | ผลคะแนนแยกตามประเภท> คะแนนรวม.คะแนน | ผลคะแนนแยกตามประเภท> กรรมการ.ประเทศ | ผลคะแนนแยกตามประเภท> กรรมการ.คะแนน | ผลคะแนนแยกตามประเภท> ผู้ชม.ประเทศ | ผลคะแนนแยกตามประเภท> ผู้ชม.คะแนน |
| --- | --- | --- | --- | --- | --- | --- |
| 1 |  ยูเครน | 631 |  บริเตนใหญ่ | 283 |  ยูเครน | 439 |
| 2 |  บริเตนใหญ่ | 466 |  สวีเดน | 258 |  มอลโดวา | 239 |
| 3 |  สเปน | 459 |  สเปน | 231 |  สเปน | 228 |
| 4 |  สวีเดน | 438 |  ยูเครน | 192 |  เซอร์เบีย | 225 |
| 5 |  เซอร์เบีย | 312 |  โปรตุเกส | 171 |  บริเตนใหญ่ | 183 |
| 6 |  อิตาลี | 268 |  กรีซ | 158 |  สวีเดน | 180 |
| 7 |  มอลโดวา | 253 |  อิตาลี | 158 |  นอร์เวย์ | 146 |
| 8 |  กรีซ | 215 |  เนเธอร์แลนด์ | 129 |  อิตาลี | 110 |
| 9 |  โปรตุเกส | 207 |  ออสเตรเลีย | 123 |  โปแลนด์ | 105 |
| 10 |  นอร์เวย์ | 182 |  อาเซอร์ไบจาน | 103 |  เอสโตเนีย | 98 |
| 11 |  เนเธอร์แลนด์ | 171 |  เซอร์เบีย | 87 |  ลิทัวเนีย | 93 |
| 12 |  โปแลนด์ | 151 |   สวิตเซอร์แลนด์ | 78 |  กรีซ | 57 |
| 13 |  เอสโตเนีย | 141 |  เบลเยียม | 59 |  โรมาเนีย | 53 |
| 14 |  ลิทัวเนีย | 128 |  โปแลนด์ | 46 |  เนเธอร์แลนด์ | 42 |
| 15 |  ออสเตรเลีย | 125 |  เอสโตเนีย | 43 |  โปรตุเกส | 36 |
| 16 |  อาเซอร์ไบจาน | 106 |  อาร์มีเนีย | 40 |  ฟินแลนด์ | 26 |
| 17 |   สวิตเซอร์แลนด์ | 78 |  นอร์เวย์ | 36 |  อาร์มีเนีย | 21 |
| 18 |  โรมาเนีย | 65 |  ลิทัวเนีย | 35 |  ไอซ์แลนด์ | 10 |
| 19 |  เบลเยียม | 64 |  เช็กเกีย | 33 |  ฝรั่งเศส | 8 |
| 20 |  อาร์มีเนีย | 61 |  มอลโดวา | 14 |  เยอรมนี | 6 |
| 21 |  ฟินแลนด์ | 38 |  โรมาเนีย | 12 |  เช็กเกีย | 5 |
| 22 |  เช็กเกีย | 38 |  ฟินแลนด์ | 12 |  เบลเยียม | 5 |
| 23 |  ไอซ์แลนด์ | 20 |  ไอซ์แลนด์ | 10 |  อาเซอร์ไบจาน | 3 |
| 24 |  ฝรั่งเศส | 17 |  ฝรั่งเศส | 9 |  ออสเตรเลีย | 2 |
| 25 |  เยอรมนี | 6 |  เยอรมนี | 0 |   สวิตเซอร์แลนด์ | 0 |
ผลการแข่งขันรอบชิงชนะเลิศ > ประเทศที่ให้ 12 คะแนนเต็ม

ต่อไปนี้คือประเทศที่ให้ 12 คะแนนเต็ม แก่ผู้เข้าประกวด ตัวหนา คือประเทศที่ให้ 12 คะแนนเต็ม ทั้งจากส่วนของคณะกรรมการและส่วนของผู้ชม
| 0 | 1 | 2 |
| --- | --- | --- |

| จำนวน | ผู้เข้าประกวด | ประเทศที่ให้ 12 คะแนนเต็ม |
| 8 |  สเปน |  อาร์มีเนีย,  ออสเตรเลีย,  ไอร์แลนด์,  มอลตา,  มาซิโดเนียเหนือ,  โปรตุเกส,  ซานมารีโน,  สวีเดน |
| 8 |  สหราชอาณาจักร |  ออสเตรีย,  อาเซอร์ไบจาน,  เบลเยียม,  เช็กเกีย,  ฝรั่งเศส,  จอร์เจีย,  เยอรมนี,  ยูเครน |
| 6 |  กรีซ |  บัลแกเรีย,  ไซปรัส,  เดนมาร์ก,  เนเธอร์แลนด์,  นอร์เวย์,   สวิตเซอร์แลนด์ |
| 5 |  สวีเดน |  เอสโตเนีย,  ฟินแลนด์,  ไอซ์แลนด์,  อิสราเอล,  สหราชอาณาจักร |
| 5 |  ยูเครน |  ลัตเวีย,  ลิทัวเนีย,  มอลโดวา,  โปแลนด์,  โรมาเนีย |
| 3 |  อาเซอร์ไบจาน |  กรีซ,  เซอร์เบีย,  สเปน |
| 2 |  อิตาลี |  แอลเบเนีย,  สโลวีเนีย |
| 2 |  เซอร์เบีย |  โครเอเชีย,  มอนเตเนโกร |
| 1 |  เนเธอร์แลนด์ |  อิตาลี |
| 0 | 1 | 2 |
| --- | --- | --- |

| จำนวน | ผู้เข้าประกวด | ประเทศที่ให้ 12 คะแนนเต็ม |
| 28 |  ยูเครน |  ออสเตรเลีย,  ออสเตรีย,  อาเซอร์ไบจาน,  เบลเยียม,  บัลแกเรีย,  ไซปรัส,  เช็กเกีย,  เดนมาร์ก,  เอสโตเนีย,  ฟินแลนด์,  ฝรั่งเศส,  จอร์เจีย,  เยอรมนี,  ไอซ์แลนด์,  ไอร์แลนด์,  อิสราเอล,  อิตาลี,  ลัตเวีย,  ลิทัวเนีย,  มอลโดวา,  เนเธอร์แลนด์,  นอร์เวย์,  โปแลนด์,  โปรตุเกส,  ซานมารีโน,  สเปน,  สวีเดน,  สหราชอาณาจักร |
| 5 |  เซอร์เบีย |  โครเอเชีย,  มอนเตเนโกร,  มาซิโดเนียเหนือ,  สโลวีเนีย,   สวิตเซอร์แลนด์ |
| 2 |  มอลโดวา |  โรมาเนีย,  เซอร์เบีย |
| 1 |  เอสโตเนีย |  อาร์มีเนีย |
| 1 |  กรีซ |  แอลเบเนีย |
| 1 |  โปแลนด์ |  ยูเครน |
| 1 |  สเปน |  กรีซ |
| 1 |  สหราชอาณาจักร |  มอลตา |
ฮะมาส

| ฮะมาส حركة المقاومة الإسلامية |
| --- | --- |

ผู้ก่อตั้ง: เชค อะห์มัด ยาซิน, อับดุล อะซีซ อัล-รันติสซี และอื่น ๆ
หัวหน้ากรมการเมือง: คณะกรรมการชั่วคราวฮะมาส (รักษาการ)
รองหัวหน้ากรมการเมือง: เคาะลีล อัล ฮัยยะอ์
ก่อตั้ง: 10 ธันวาคม ค.ศ. 1987 (1987-12-10)
ก่อนหน้า: ภราดรภาพมุสลิมปาเลสไตน์
ที่ทำการ:  นครกาซา ดินแดนปาเลสไตน์  โดฮา ประเทศกาตาร์ (ที่พำนักของประธานฮะมาส) 
อุดมการณ์: การกำหนดการปกครองด้วยตนเองปาเลสไตน์ หลักนิยมอิสลาม, ชาตินิยมปาเลสไตน์, สิทธิกลับมาตุภูมิปาเลสไตน์
ศาสนา: นิกายซุนนีย์
กลุ่มระดับสากล: ภราดรภาพมุสลิม แกนแห่งการต่อต้าน (ไม่เป็นทางการ)
สภานิติบัญญัติปาเลสไตน์: 74 / 132
เว็บไซต์
hamasinfo.info
ธงประจำพรรค

การเมืองปาเลสไตน์   รายชื่อพรรคการเมือง การเลือกตั้ง
ฮะมาส (อาหรับ: حماس, Ḥamās) ย่อมาจาก ฮะเราะกะฮ์ อัลมุกอวะมะฮ์ อัลอิสลามียะฮ์ (حركة المقاومة الاسلامية, Ḥarakat al-Muqāwamah al-ʾIslāmiyyah) เป็นพรรคการเมืองหนึ่งของปาเลสไตน์ที่นับถือศาสนาอิสลามและมีกองกำลังติดอาวุธ
ฮามาสเป็นขบวนการที่เป็นผลพวงของการต่อต้านอิสราเอลใน พ.ศ. 2530 เป็นกลุ่มเคร่งศาสนาสายซุนนี สืบทอดอุดมการณ์จากขบวนการภราดรภาพมุสลิมของอียิปต์ ได้รับการสนับสนุนจากอิหร่านที่นับถือนิกายชีอะห์ โดยขบวนการฮามาสเปิดที่ทำการในอิหร่านเมื่อ พ.ศ. 2536 อย่างไรก็ตาม ขบวนการนี้ตกต่ำลงในช่วง พ.ศ. 2542 – 2543 โดยถูกขับจากจอร์แดนใน พ.ศ. 2542 และแบ่งกลุ่มออกเป็นสองส่วนในเขตเวสต์แบงก์และดามัสกัส
ที่มาของชื่อ

คำว่า ฮะมาส (แปลเป็นไทยว่า ขวัญกำลังใจ) เป็นอักษรย่อของวลี "ฮะเราะกะฮ์ มุกอวะมะฮ์ อิสลามียะฮ์" ชื่อเต็มแปลว่า "ขบวนการอิสลามเพื่อการยืนหยัดต่อสู้"
ประวัติการก่อตั้ง

องค์กรฮะมาสก่อตั้งขึ้นตั้งแต่ปี พ.ศ. 2530 โดยเป็นเครือข่ายของกระบวนการเคลื่อนไหว ขบวนการภราดรภาพมุสลิมของอาหรับ ซึ่งได้รับความนิยมนับถืออย่างมากทั่วปาเลสไตน์ โดยพิสูจน์ได้จากการได้รับชัยชนะ ในการเลือกตั้งเข้าสู่สภาของปาเลสไตน์ในปี พ.ศ. 2549
ฮะมาสก่อตั้งโดยเชคอะห์มัด อิสมาอีล ฮะซัน ยาซีน ซึ่งเป็นผู้นำทางศาสนา ในการลุกฮือขึ้นต่อต้านอิสราเอลครั้งแรก มีจุดประสงค์หลักเพื่อยุติการยึดครองทางทหารของอิสราเอล ในเขตฝั่งตะวันตกของแม่น้ำจอร์แดน (เวสต์แบงก์) และเขตฉนวนกาซา ส่วนความมุ่งหมายที่สำคัญไม่ยิ่งหย่อนกว่ากัน คือการสร้างรัฐปาเลสไตน์ขึ้นอีกครั้งหนึ่ง บนแผ่นดินเดิมก่อนที่จะเป็นรัฐอิสราเอลในปี พ.ศ. 2491 ฮะมาสสร้างความนิยมในหมู่ชาวปาเลสไตน์ที่ยากจน ด้วยการจัดหาความจำเป็นพื้นฐานต่างๆ สร้างโรงเรียน โรงพยาบาล และศูนย์ทางศาสนา และที่แตกต่างจากกระบวนการทางการเมืองปาเลสไตน์อื่น ๆ นั่นคือ ฮะมาส ไม่เข้าร่วมเป็นสมาชิกองค์กรปลดปล่อยปาเลสไตน์ (PLO) และต่อต้านการเซ็นสัญญาสันติภาพกับอิสราเอล แม้จะเคยทำสัญญาหยุดยิงกับอิสราเอลหลายครั้ง เชื่อกันว่าเงินทุนในการดำเนินการของกลุ่มฮะมาส ได้มาจากการบริจาคของชาวปาเลสไตน์ทั้งใน และนอกประเทศ นอกจากนั้น ยังมีการสนับสนุนจากประเทศอาหรับอื่น ๆ และรัฐบาลอิหร่านอีกด้วย
ฮะมาส มีหน่วยรบอิซซุดดีน อัลก็อสซาม ซึ่งเชื่อกันว่ามีสมาชิกหลายพันคน และได้เคยทำการสู้รบกับอิสราเอลมาหลายครั้ง และหน่วยรบนี้ ร่วมกับกลุ่มติดอาวุธอื่น ๆ ของปาเลสไตน์ เป็นผู้ยิงจรวดเข้าไปในเขตตอนใต้ของอิสราเอล เพื่อตอบโต้การที่อิสราเอลโจมตีในฉนวนกาซา
ขบวนการฮามาสได้ออกแถลงการณ์เมื่อเดือนสิงหาคม พ.ศ. 2537 ประกาศจุดยืนของตนว่าจะขัดขืนและตอบโต้ขบวนการไซออนิสต์เป็นหลัก กลุ่มนี้มองว่าข้อตกลงสันติภาพออสโลระหว่างยิวและอาหรับเป็นการยอมแพ้ต่อเงื่อนไขของไซออนิสต์ และองค์กรปลดปล่อยปาเลสไตน์ไม่ได้เป็นตัวแทนของชาวปาเลสไตน์อีกต่อไป จุดหมายระยะยาวของฮามาสที่ประกาศในเดือนเมษายน พ.ศ. 2537 ได้แก่ ให้อิสราเอลถอนตัวออกจากดินแดนยึดครองทั้งหมด ปลดอาวุธผู้เข้ามาตั้งรกรากและยกเลิกการตั้งถิ่นฐาน ใช้กองกำลังนานาชาติบนเส้นทางสีเขียวที่สร้างขึ้นในเขตยึดครองระหว่างสงคราม พ.ศ. 2491 และ พ.ศ. 2510 ให้มีการเลือกตั้งเสรีในปาเลสไตน์เพื่อเลือกตัวแทนที่แท้จริงในปาเลสไตน์ และจัดตั้งสภาที่เป็นตัวแทนของปาเลสไตน์อย่างแท้จริง
ผู้นำคนสำคัญหลายต่อหลายคนของกลุ่ม ถูกลอบสังหารโดยอิสราเอล เชคยาซีนถูกลอบสังหารในปี 2004 และไม่กี่สัปดาห์หลังจากนั้น อับดุล อะซีซ อัรร็อนตีซี ซึ่งเป็นผู้นำฮะมาสที่ยึดครองกาซาได้อย่างเหนียวแน่น ก็ต้องถูกสังหารไปอีกคนหนึ่ง เชคยาซีนเป็นที่เคารพนับถือของชาวปาเลสไตน์อย่างมาก โดยเขาเรียกร้องให้ชาวปาเลสไตน์จับอาวุธขึ้นต่อสู้กับอิสราเอล โดยไม่มีการประนีประนอม เขาถูกสังหารทั้ง ๆ ที่อยู่ในสภาพต้องนั่งรถเข็น
อินติฟาเฎาะฮ์ครั้งที่สอง

ในปี พ.ศ. 2533 ฮะมาสได้สร้างความน่านับถือ โดยสามารถแก้ปัญหาต่าง ๆ ในฉนวนกาซาได้เป็นผลสำเร็จ ทำให้ได้รับการสนับสนุนจากผู้ที่ไม่ได้เป็นพันธมิตรกับฮะมาสมาก่อน เช่น กลุ่มคริสเตียนปาเลสไตน์ ฮะมาสเริ่มปฏิบัติการระเบิดพลีชีพกับอิสราเอลในปี พ.ศ. 2537 ในปีพ.ศ. 2543 การเจรจาสันติภาพระหว่างอิสราเอลกับปาเลสไตน์ล้มเหลวลงอีกครั้งหนี่ง ฮะมาสได้เข้าร่วมกับกลุ่มการเมือง และกลุ่มติดอาวุธอื่น ๆ ของปาเลสไตน์ ทำการลุกฮือขึ้นต่อต้านอิสราเอลเป็นครั้งที่สอง โดยมีการรณรงค์ต่อต้านจากพลเรือนปาเลสไตน์ในเขตยึดครอง และการเพิ่มขึ้นของปฏิบัติการระเบิดพลีชีพในอิสราเอล เพื่อแสดงการต่อต้านการที่อิสราเอลโจมตีเวสต์แบงก์ และฉนวนกาซา กลุ่มฮะมาสต่อต้านการประชุมสันติภาพที่กรุงออสโล ในปีพ.ศ. 2536 และได้คว่ำบาตรการเลือกตั้งในปาเลสไตน์ เพราะเห็นว่าเป็นผลมาจากการประชุมสันติภาพครั้งนั้น
ฮะมาสยังตัดสินใจส่งสมาชิก เข้าร่วมในการเลือกตั้งเข้าสู่รัฐสภาปาเลสไตน์ในปี พ.ศ. 2549 และได้รับการสนับสนุนจากชาวปาเลสไตน์ โดยสามารถเอาชนะกลุ่มฟะตะห์ ด้วยคำมั่นที่จะต่อต้านการคอรัปชั่น และการยึดครองของอิสราเอล ซึ่งทำให้ฮานิยาได้ขึ้นเป็นนายกรัฐมนตรีในครั้งนั้น ฮามาสได้เป็นแกนนำในการจัดตั้งรัฐบาล แต่กลุ่มฟาตะห์ที่เป็นกลุ่มอำนาจเก่าไม่ต้องการเสียอำนาจจึงเกิดการปะทะกัน สหรัฐและอิสราเอลต้องการให้ฟาตะห์มีอำนาจต่อไป จึงให้เงินสนับสนุนกลุ่มฟาตะห์ ขบวนการฮามาสได้เสนอให้จัดตั้งรัฐบาลเอกภาพแห่งชาติ